Tá tað kemur til at tryggja besta vinin, hava vit tvær ymiskar tryggingar. Ábyrgdartryggingin er lógarkravd. Tað vil siga, at um tú eigur ein hund, so skal hann sambært lóg verða ábyrgdartryggjaður. Tá veita vit endurgjald, um hann ger skaða á fólk ella á ognir hjá øðrum. Hartil er skilagott at tekna eina lívstrygging til hundin–serliga um hann hevur kostað nógv. Tá fært tú endurgjald, um hundurin brádliga og óvæntað doyr av óhappi ella sjúku–ella um djóralæknin sigur, at hann av heilsuávum má avlívast. Tá er Lívstryggingin til hundar eitt fíggjarligt plástur uppá sárið. Hundatryggingin er galdandi, inntil hundurin er 11 ára gamal. Um ivamál eru um tryggingina, er tað altíð tryggingarskjalið, sum er galdandi.